open-index/open-wikipedia-markdown huggingface dataset:
গোলাম হোসেন (বীর প্রতীক)

**গোলাম হোসেন** (জন্ম: অজানা - মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
গোলাম হোসেন কুমিল্লা জেলার সদর উপজেলার তুলাতুলি গ্রামে। তার বাবার নাম মো. আফসার উদ্দিন মোল্লা এবং মায়ের নাম মমিনজান বেগম। তার স্ত্রীর নাম জাহানারা বেগম। তাদের দুই ছেলে ও দুই মেয়ে।

## কর্মজীবন
গোলাম হোসেন চাকরি করতেন ইপিআরে। ১৯৭১ সালে কর্মরত ছিলেন সিলেট সেক্টরে। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। পাকিস্তান সেনাবাহিনীর ৩১ পাঞ্জাব রেজিমেন্ট তাদের আক্রমণ করে। সেই আক্রমণ তারা বীরত্বের সঙ্গে প্রতিহত করেন। ৪ এপ্রিল সিলেট শহরের টিবি হাসপাতালে অবস্থানরত পাকিস্তানি সেনাদের মুক্তিযোদ্ধারা আক্রমণ করেন। মুক্তিযোদ্ধাদের একটি দলের নেতৃত্ব দেন গোলাম হোসেন। এখানে অনেকক্ষণ যুদ্ধ হয়। পরাজিত পাকিস্তানি সেনারা অনেক ক্ষয়ক্ষতি স্বীকার করে খাদিমনগরে পালিয়ে যায়। প্রতিরোধযুদ্ধে তার ভূমিকা ছিল গুরুত্বপূর্ণ। পরে যুদ্ধ করেন ৫ নম্বর সেক্টরের ডাউকি সাবসেক্টরে।

## মুক্তিযুদ্ধে ভূমিকা
সিলেট জেলার জৈন্তাপুরের অন্তর্গত তামাবিল ভারত-বাংলাদেশ সীমান্তে অবস্থিত। সীমান্তের ওপারে ভারতের ডাউকি। তামাবিলের পশ্চিমে জাফলং। ১৯৭১ সালের মুক্তিযুদ্ধে প্রতিরোধযুদ্ধ শেষে সিলেট অঞ্চলের মুক্তিযোদ্ধাদের একাংশ অবস্থান নেন ডাউকিতে। তারা বেশির ভাগ ছিলেন ইপিআর সদস্য। কয়েকটি দলে বিভক্ত। একটি দলের নেতৃত্বে ছিলেন গোলাম হোসেন। অন্যদিকে, তামাবিল ও জাফলংয়ে ছিল পাকিস্তান সেনাবাহিনীর অবস্থান। মুক্তিযোদ্ধারা প্রায়ই সীমান্ত অতিক্রম করে তামাবিল ও জাফলংয়ে পাকিস্তান সেনাবাহিনীকে আক্রমণ করতেন। এরই ধারাবাহিকতায় ২৫ জুন মুক্তিযোদ্ধাদের দুটি দল তামাবিলে অবস্থানরত পাকিস্তানি সেনাদের আক্রমণ করে। এই আক্রমণে সার্বিক নেতৃত্ব দেন বি আর চৌধুরী । একটি দলের নেতৃত্ব দেন গোলাম হোসেন।

মুক্তিযোদ্ধাদের আকস্মিক আক্রমণে পাকিস্তানিদের প্রতিরক্ষা ভেঙে পড়ে। ব্যতিব্যস্ত পাকিস্তানি সেনারা পেছনে সরে গিয়ে মুক্তিযোদ্ধাদের আক্রমণ প্রতিরোধের চেষ্টা করে। গোলাম হোসেন তার দল নিয়ে তখন ঝাঁপিয়ে পড়েন শত্রুর ওপর। তার সাহসিকতায় পাকিস্তানি সেনারা হতভম্ব হয়ে যায়। মুক্তিযোদ্ধাদের আক্রমণে ছিন্নভিন্ন ও তছনছ হয়ে পড়ে পাকিস্তান সেনাবাহিনীর প্রতিরক্ষা। এরপর সেনারা পালাতে শুরু করে। যে যেদিকে পারে পালিয়ে যায়। তারা ফেলে যায় সহযোদ্ধাদের মৃতদেহ, অস্ত্র, গোলাবারুদ ও খাদ্যসামগ্রী। মুক্তিযোদ্ধারা সেগুলো ডাউকিতে নিয়ে যান। এই যুদ্ধে গোলাম হোসেন অসাধারণ রণকৌশল ও বীরত্ব প্রদর্শন করেন। মূলত তার রণকৌশলের জন্যই পাকিস্তানিদের প্রতিরক্ষা ছিন্নভিন্ন হয়ে যায়। এর কয়েক দিন পর গোলাম হোসেন একদল মুক্তিযোদ্ধাকে সঙ্গে নিয়ে জৈন্তাপুরে পাকিস্তানি সেনাদের অ্যামবুশ করেন। সহযোদ্ধাদের নিয়ে একদিন রাতে তিনি ডাউকি থেকে রওনা দেন। সীমান্ত অতিক্রম করে শেষ রাতে পৌঁছেন জৈন্তাপুরে। পাকিস্তান সেনাবাহিনীর টহল দলের চলাচলপথের এক স্থানে তারা গোপনে অবস্থান নেন। সকাল হওয়ার পর পাকিস্তানি সেনাদের টহল দল সেখানে হাজির হওয়ামাত্র তারা আক্রমণ করেন। এতে হতাহত হয় অনেক সেনা।

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

বিষয়শ্রেণী:বীর প্রতীক
বিষয়শ্রেণী:১৯৮১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
গোলাম আজাদ

**গোলাম আজাদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
গোলাম আজাদের জন্ম নড়াইল জেলার লোহাগড়া উপজেলার ইতনা গ্রামে। তার বাবার নাম গোলাম হাসিব এবং মায়ের নাম রাবেয়া বেগম। তার স্ত্রীর নাম হোসনে আরা বেগম। তাদের দুই ছেলে ও এক মেয়ে। 

## কর্মজীবন
১৯৭১ সালে এইচএসসি ক্লাসের শিক্ষার্থী ছিলেন গোলাম আজাদ। মুক্তিযুদ্ধ শুরু হলে মে মাসে বাংলাদেশ থেকে ভারতে যান। বিহার রাজ্যের চাকুলিয়ায় প্রথম ব্যাচে প্রশিক্ষণ নেন তিনি। যুদ্ধ করেন ৮ নম্বর সেক্টরের বয়রা সাব-সেক্টরে। নড়াইল জেলার লোহাগড়া, গোপালগঞ্জ জেলার ভাটিয়াপাড়াসহ আরও কয়েকটি স্থানে তিনি বীরত্বের সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের অক্টোবর মাসে মাগুরা জেলার অন্তর্গত বুনোগাতিতে ছিল পাকিস্তান সেনাবাহিনীর সহযোগী রাজাকারদের শক্ত একটি ক্যাম্প। অক্টোবর মাসের শেষ দিকে একদিন ভারত থেকে মুক্তিযোদ্ধাদের একটি বড় দল রওনা হয় নড়াইল জেলার লোহাগড়ার উদ্দেশ্যে। সন্ধ্যার পর তারা সীমান্ত অতিক্রম করেন। তাদের নেতৃত্বে ছিলেন এম এইচ সিদ্দিকী (বীর উত্তম)। এই দলের একটি প্লাটুনের নেতৃত্বে ছিলেন গোলাম আজাদ। সীমান্ত অতিক্রম করে সারা রাত হেঁটে তারা শেষ রাতে পৌঁছান বুনোগাতিতে। সেখানে তারা যাত্রাবিরতি করেন। বুনোগাতিতে ছিল রাজাকারদের ক্যাম্প। মুক্তিযোদ্ধারা সেখানে অবস্থানকালে জানতে পারেন, দু-তিন দিন পরপর পাকিস্তানি সেনারা ওই এলাকায় এসে টহল দিয়ে যায়। মাঝেমধ্যে রাজাকার ক্যাম্পে অবস্থানও করে। রাজাকারদের সহায়তায় স্থানীয় গ্রামবাসীকে অনেক অত্যাচার-নির্যাতন করেছে। কয়েক দিন আগে বুনোগাতি বাজার পুড়িয়ে দিয়েছে। এ ঘটনা শুনে মুক্তিযোদ্ধারা ওই রাজাকার ক্যাম্প আক্রমণের সিদ্ধান্ত নেন।

রাজাকার ক্যাম্পটি ছিল একটি স্কুলে। মু্ক্তিযোদ্ধারা সিদ্ধান্ত নিলেন, মুক্তিযোদ্ধারা দুটি দলে বিভক্ত হয়ে রাজাকার ক্যাম্প আক্রমণ করবেন। এক দল সামনের দিক থেকে, অন্য দল পেছন দিক থেকে। সামনের দলের নেতৃত্ব দেন এম এইচ সিদ্দিকী। তারা সামনে থেকে আক্রমণ করে রাজাকারদের ব্যতিব্যস্ত রাখবেন। এই সুযোগে গোলাম আজাদের নেতৃত্বে অপর দল পেছন দিক থেকে ঝটিকা আক্রমণ চালায়। তারা ক্ষিপ্রগতিতে অতর্কিত আক্রমণ করে ক্যাম্প দখল এবং রাজাকারদের আত্মসমর্পণে বাধ্য করবে। সিদ্ধান্ত অনুসারে মুক্তিযোদ্ধারা আক্রমণ করেন। কিন্তু রাজাকারদের বাংকার ছিল পাকা ও সুরক্ষিত। সেটা তাদের জানা ছিল না। গোলাম আজাদ তার দল নিয়ে গুলিবৃষ্টির মধ্যেই পাকা বাংকারের কাছে পৌঁছে সেখানে গ্রেনেড চার্জ করেন। এতে রাজাকার ক্যাম্প পতনের সূচনা হয়। এরপর তিনি ক্ষিপ্রগতিতে ক্যাম্পের ভেতর ঢুকে পড়েন এবং তাদের আত্মসমর্পণে বাধ্য করেন। এই যুদ্ধে কয়েকজন রাজাকার নিহত ও আহত হয়। মুক্তিযোদ্ধাদের কোনো ক্ষতি হয়নি।

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নড়াইল জেলার ব্যক্তি
গোলাম মোস্তফা (বীর বিক্রম ও বীর প্রতীক)

**গোলাম মোস্তফা** (আনু. ১৯৪৯ – ১০ অক্টোবর ২০১৯) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম ও বীর প্রতীক খেতাব প্রদান করে।

## জন্ম ও শিক্ষাজীবন
গোলাম মোস্তফার জন্ম ঢাকা জেলার দোহার উপজেলার ঝনকি গ্রামে। তার বাবার নাম গোলাম মো. ফালু শেখ এবং মায়ের নাম আমেনা আছিয়া আক্তার। তার স্ত্রীর নাম শামিমা আক্তার। তার চার ছেলে। 

## কর্মজীবন
পাকিস্তান সেনাবাহিনীতে চাকরি করতেন গোলাম মোস্তফা। ১৯৭১ সালের ৭ মার্চ বঙ্গবন্ধু শেখ মুজিবুর রহমানের ভাষণ শোনার পর তিনি যুদ্ধে যোগ দেওয়ার সিদ্ধান্ত নেন। তখন তিনি ১৮ বছরের যুবক। কয়দিন পরই শুরু হয় মুক্তিযুদ্ধ এবং তিনি যুদ্ধে যোগ দেন। যুদ্ধ করেন প্রথমে ৩ নম্বর সেক্টরে, পরে এস ফোর্সের অধীনে।

## মুক্তিযুদ্ধে ভূমিকা
গোলাম মোস্তফা ছিলেন নিয়মিত মুক্তিবাহিনীর ১১ ইস্ট বেঙ্গল রেজিমেন্টের আলফা কোম্পানিতে। ১৪ আগস্ট পাকিস্তানের জাতীয় দিবসে বিপুলসংখ্যক পাকিস্তানি সেনা সমবেত হয় বৃহত্তর সিলেটের মাধবপুরে। তারা জানতে পারলেন, পাকিস্তানের স্বাধীনতা দিবসের অনুষ্ঠান উদ্যাপন শেষে একদল পাকিস্তানি সেনা যাবে ব্রাহ্মণবাড়িয়ার দিকে। আলফা কোম্পানির অধিনায়ক তাদের নির্দেশ দেন পাকিস্তান সেনাবাহিনীর ওই দলকে অ্যামবুশ করার। এ জন্য রাতের অন্ধকারে তিনিসহ ১৫-১৬ জন মাধবপুর উপজেলার গোপালপুরে যান। সেখানে সড়কের একটি মোড়ে তারা অ্যামবুশ করেন। সবার দৃষ্টি ছিল রাস্তার দিকে। এর মধ্যে ওই সড়ক দিয়ে একটি দুটি করে কয়েকটি গাড়ি যাওয়া-আসা করে। সেগুলোতে আক্রমণ না করে তারা অপেক্ষায় থাকলেন একসঙ্গে কয়েকটি গাড়িতে আক্রমণ করার জন্য। এই সিদ্ধান্ত তাদের বিপদই ডেকে আনল। এর মধ্যে দুজন অপরিচিত লোক সেখানে আসে। তারা সামনে যেতে চাইলে গোলাম মোস্তফারা তাদের সামনে যেতে নিষেধ করেন। এরপর তারা পেছন দিকে চলে যায়।

সকাল হওয়ার পর গোলাম মোস্তফা ও তার সহযোদ্ধারা দেখেন, পাকিস্তানি সেনারা তাদের তিন দিক থেকে ঘিরে ফেলেছে। ওই অপরিচিত লোক দুজন ছিল আসলে পাকিস্তানিদের অনুচর। তারা পাকিস্তানিদের খবর দিয়েছে। তখন পাকিস্তানিদের সঙ্গে সম্মুখ লড়াই করা মানে জীবন বিলিয়ে দেওয়া। এ অবস্থায় তারা সামনে এগিয়ে বিরাট এক পাটখেতে যান। তার পাশেই ছিল একটি খাল। সেখানে অবস্থান নিয়ে গুলি শুরু করেন। পাকিস্তানিরাও পাল্টা গুলি শুরু করে। কয়েক ঘণ্টা গুলিবিনিময়ের পর তারা ধর্মগড়ে পশ্চাদপসরণ করেন। সেদিন গোলাম মোস্তফা ও তার সহযোদ্ধারা ধরেই নিয়েছিলেন, আর বুঝি বাঁচবেন না। ১৯৭১ সালের ৬ ডিসেম্বর ব্রাহ্মণবাড়িয়ার চান্দুয়ায় এক যুদ্ধে আহত হন গোলাম মোস্তফা। সেখানে পাকিস্তানি সেনারা তাদের কাছে আত্মসমর্পণ করে হঠাৎ গুলি করতে থাকে। তখন সেখানে ভয়াবহ যুদ্ধ হয়। তার দুই পায়েই এলএমজির ব্রাশ-ফায়ারের গুলি লাগে। পরে তার এক পা কেটে ফেলা হয়। মুক্তিযুদ্ধে অসাধারণ সাহস ও বীরত্ব প্রদর্শনের জন্য গোলাম মোস্তফা দুটি খেতাব পেয়েছেন। যার একটি বীর বিক্রম ও অন্যটি বীর প্রতীক। 

## পুরস্কার ও সম্মাননা
* বীর বিক্রম
* বীর প্রতীক

## মৃত্যু
গোলাম মোস্তফা ২০১৯ সালের ১০ অক্টোবর ৭০ বছর বয়সে মৃত্যুবরণ করেন।

## তথ্যসূত্র

## পাদটীকা
* 

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:বীর প্রতীক
বিষয়শ্রেণী:২০১৯-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আবদুল লতিফ মন্ডল

:

শহীদ **আবদুল লতিফ** (জন্ম: ১৯৪৭ - মৃত্যু: ৬ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৪৫। 

## জন্ম ও শিক্ষাজীবন
শহীদ আবদুল লতিফের পৈতৃক বাড়ি গাইবান্ধা জেলার পলাশবাড়ী উপজেলার পবনাপুর ইউনিয়নের চরেরহাট গ্রামে। তিনি অবিবাহিত ছিলেন। তার বাবার নাম তোরাপ আলী এবং মায়ের নাম বালি বেগম।

## কর্মজীবন
আবদুল লতিফ চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে জেড ফোর্সের অধীনে বাহাদুরাবাদ ঘাট, রাধানগর ও ছোটখেলসহ আরও কয়েক স্থানে সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের ৩ নভেম্বর সিলেট জেলার গোয়াইন ঘাটে নিস্তব্ধ শীতের রাতে আবদুল লতিফসহ মুক্তিযোদ্ধারা অস্ত্র কাঁধে এগিয়ে যান। তারা কয়েকটি দল (কোম্পানি) ও উপদলে (প্লাটুন) বিভক্ত। নিঃশব্দে তারা সমবেত হন পাকিস্তান সেনাবাহিনীর অবস্থানের অদূরে। লক্ষ্য পাকিস্তান সেনাবাহিনীকে আক্রমণ করে চিরতরে উচ্ছেদ করা। পাকিস্তানি ঘাঁটির তিন দিকে ছিল নদী। সে কারণে আবদুল লতিফেরা ছিলেন সুবিধাজনক অবস্থায়। মূল আক্রমণকারী দলের মুক্তিযোদ্ধাদের একপর্যায়ে নদী অতিক্রম করতে হয়। আবদুল লতিফ ছিলেন মূল আক্রমণে। তারা তাদের অন্য দলের ফায়ারিংয়ের ছত্রচ্ছায়ায় নৌকায় দ্রুত নদী অতিক্রম করেন। নদীর ঘাটপাড়ে ছিল পাকিস্তানিদের কয়েকটি বাংকার। আবদুল লতিফেরা নদী অতিক্রম করে ওই সব বাংকার লক্ষ্য করে অসংখ্য গ্রেনেড ছোড়েন।

পাকিস্তানি সেনারা হতভম্ব হয়ে পড়ে। কারণ, ঘাট এলাকা হয়ে পশ্চিম দিক থেকে এই আক্রমণ ছিল তাদের জন্য কল্পনাতীত। এ জন্য তারা মোটেও প্রস্তুত ছিল না। তীব্র আক্রমণে ভীতসন্ত্রস্ত পাকিস্তানি সেনারা নদীর তীরের অবস্থান ছেড়ে পেছনে গিয়ে ত্বরিত সমবেত হয়। সেখানে ছিল পাকা গুদামঘর। তারা দ্রুত গুদামের ছাদে উঠে মেশিনগান ও এলএমজি স্থাপন করে। নল ঘুরিয়ে ঘুরিয়ে ব্যাপক গুলিবর্ষণ শুরু করে। তখন সকাল আনুমানিক পাঁচটা। আবদুল লতিফ ও তার সহযোদ্ধারা পাকিস্তানিদের প্রচণ্ড গোলাগুলি উপেক্ষা করে নদীর পাড়ে উঠে পড়েন। সাহসিকতার সঙ্গে পাকিস্তানিদের পাল্টা আক্রমণ করেন। একপর্যায়ে দুঃসাহসী আবদুল লতিফ গুদামঘরের কাছে যান। ছাদ লক্ষ্য করে কয়েকটি গ্রেনেড নিক্ষেপ করেন। হতাহত হয় কয়েকজন পাকিস্তানি সেনা। এ সময় পাকিস্তানিদের গুলিতে শহীদ হন তিনি। সহযোদ্ধারা তাকে উদ্ধার করার আগেই নিভে যায় তার জীবন প্রদীপ।

তুমুল রক্তক্ষয়ী যুদ্ধের পর পাকিস্তানি সেনারা ব্যাপক ক্ষয়ক্ষতি স্বীকার করে সেখান থেকে পালিয়ে যায়। মুক্ত হয় বিরাট এলাকা। তবে এ বিজয় আবদুল লতিফ দেখে যেতে পারেননি। পরে সহযোদ্ধারা তাকে সেখানেই সমাহিত করেন। এর আগে ২৪ অক্টোবর আবদুল লতিফ ও তার সহযোদ্ধারা সেখানে আক্রমণ করেছিলেন। কিন্তু সেদিন ব্যাপক ক্ষয়ক্ষতি স্বীকার ও পাকিস্তানিদের তাড়া খেয়ে তাদের পিছে হটে যেতে হয়েছিল। পাকিস্তানিরা তার অনেক আহত সহযোদ্ধাকে যুদ্ধক্ষেত্রের আশপাশ থেকে খুঁজে খুঁজে বের করে হত্যা করে। 

## পুরস্কার ও সম্মাননা
* বীর উত্তম

## পাদটীকা
* 

## তথ্যসূত্র

বিষয়শ্রেণী:বীর উত্তম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:গাইবান্ধা জেলার ব্যক্তি
চাঁদ মিয়া

**চাঁদ মিয়া** (জন্ম: অজানা - মৃত্যু: ২৯ অক্টোবর, ১৯৭৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
চাঁদ মিয়ার জন্ম মুন্সীগঞ্জ জেলার গজারিয়া উপজেলার গুয়াগাছিয়া গ্রামে। তার বাবার নাম ফজর আলী বেপারি এবং মায়ের নাম হাসেবান বিবি । তার স্ত্রীর নাম কাছমেরি খানম। তার পাঁচ ছেলে। 

## কর্মজীবন
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ (ব্রাভো) কোম্পানির সিনিয়র জেসিও (সুবেদার) ছিলেন চাঁদ মিয়া। ১৯৭১ সালের মার্চে তার কোম্পানির অবস্থান ছিল গাজীপুর অর্ডিন্যান্স ফ্যাক্টরিতে। অধিনায়ক ছিলেন পাকিস্তানি (পাঞ্জাবি) এবং এখানে বাঙালি কোনো সেনা কর্মকর্তা কোম্পানিতে ছিলেন না। মুক্তিযুদ্ধের শুরুতে তিনি সাহসী এক ভূমিকা পালন করেন। তার নেতৃত্বে ব্রাভো কোম্পানির বাঙালি সেনারা বিদ্রোহ করেন। তাঁদের বিদ্রোহের খবরে দ্বিতীয় ইস্ট বেঙ্গল রেজিমেন্টের অন্যান্য কোম্পানির সদস্যরাও অনুপ্রাণিত হন। চাঁদ মিয়া সমরাস্ত্র কারখানার অস্ত্রাগারের প্রধান দরজা বিস্ফোরক দিয়ে উড়িয়ে দিয়ে সেখানে রক্ষিত অস্ত্রশস্ত্র যুদ্ধে অংশগ্রহণে ইচ্ছুক ছাত্র-জনতার মধ্যে বিতরণ করেন। স্বাধীনতার পর চাঁদ মিয়া ১৯৭৭ সালে ২২ ইস্ট বেঙ্গল রেজিমেন্টের সুবেদার মেজর হিসেবে বগুড়া সেনানিবাসে কর্মরত ছিলেন।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ১৯৭১ সালের ২ ডিসেম্বর আখাউড়ায় সারা দিন ধরে তুমুল যুদ্ধ হয়। একপর্যায়ে চাঁদ মিয়ার কোম্পানির অধিনায়ক লেফটেন্যান্ট বদিউজ্জামান পাকিস্তানি সেনাদের গুলিতে শহীদ হন। চাঁদ মিয়া তখন তার একদম কাছেই ছিলেন। এরপর যুদ্ধের নেতৃত্ব এসে পড়ে তার ওপর। কিছুক্ষণ পর চাঁদ মিয়াও গোলার স্প্লিন্টারের আঘাতে আহত হন। তুমুল গোলাগুলিতে গোটা এলাকা তখন প্রকম্পিত। সহযোদ্ধাদের নিয়ে বীরত্বের সঙ্গে পাকিস্তানি সেনাদের আক্রমণ মোকাবিলা করছেন চাঁদ মিয়া। এমন সময় তার চোখের সামনে গুলিবিদ্ধ হলেন তাঁদের অধিনায়ক। যুদ্ধে নেতৃত্বের গুরুদায়িত্ব তখন তার ওপর। সাহসিকতার সঙ্গে সে দায়িত্ব পালন করতে থাকলেন। কিন্তু বেশিক্ষণ পারলেন না। কিছুক্ষণের মধ্যে তিনি নিজেও আহত হলেন। জ্ঞান থাকা অবধি নেতৃত্ব দিয়ে গেলেন।

পরে চাঁদ মিয়া তার দলের মুক্তিযোদ্ধাদের নিয়ে ময়মনসিংহ হয়ে সমবেত হন তেলিয়াপাড়ায়। সেখান থেকে তাঁদের পাঠানো হয় রামগড়ে। সেখানে তিনি তার দল নিয়ে হাটহাজারী-নাজিরহাট-ফটিকছড়ি-মানিকছড়ি এলাকার বিভিন্ন স্থানে পাকিস্তান সেনাবাহিনীর বিরুদ্ধে বেশ কয়েকটি খণ্ডযুদ্ধে অংশ নেন। পরে কিছুদিন ৩ নম্বর সেক্টরে এবং এরপর ‘এস’ ফোর্সের অধীনে যুদ্ধ করেন। 

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭৭-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মুন্সীগঞ্জ জেলার ব্যক্তি
গোলাম মোস্তফা (মুক্তিযোদ্ধা)

**গোলাম মোস্তফা** (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
গোলাম মোস্তফার জন্ম নোয়াখালী জেলার সোনাইমুড়ি উপজেলার বাঘপাছরা গ্রামে। তার বাবার নাম আবদুল রেজ্জাক এবং মায়ের নাম রমিলা বেগম। তার স্ত্রীর নাম কোহিনূর বেগম। তাদের তিন ছেলে ও চার মেয়ে। 

## কর্মজীবন
পাকিস্তান সেনাবাহিনীতে চাকরি করতেন গোলাম মোস্তফা। নবীন সৈনিক হিসেবে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর পুনর্গঠিত হয়ে প্রথম যুদ্ধ করেন জামালপুর জেলার কামালপুরে। পরে জেড ফোর্সের প্রথম ইস্ট বেঙ্গল রেজিমেন্টের যোদ্ধা হিসেবে আটগ্রাম-চারগ্রামসহ আরও কয়েক স্থানে যুদ্ধ করেন।

## মুক্তিযুদ্ধে ভূমিকা
১৯৭১ সালের শেষ দিকে সিলেট জেলার অন্তর্গত কানাইঘাট উপজেলার অবস্থান ছিলো সুরমা নদীর তীরে, জৈন্তাপুর-জকিগঞ্জ সংযোগ সড়কে। এটি ছিলো সীমান্ত এলাকা। সীমান্তের ওপারে ভারতের মেঘালয় রাজ্যে ছিল পাকিস্তানি সেনাবাহিনীর ৩১ পাঞ্জাব রেজিমেন্টের শক্ত এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর জেড ফোর্সের কয়েকটি দল সীমান্ত এলাকা থেকে বিভিন্ন দিক দিয়ে সিলেট অভিমুখে অগ্রসর হয়। জেড ফোর্সের প্রথম ইস্ট বেঙ্গল রেজিমেন্ট আসতে থাকে আটগ্রাম-চরঘাট-সিলেট অক্ষ ধরে। পথিমধ্যে কয়েক স্থান থেকে পাকিস্তানি সেনাদের বিতাড়িত করে ২৫-২৬ নভেম্বর তারা পৌঁছে যায় গৌরীপুরে। সেখান থেকে কানাইঘাটের দূরত্ব দুই মাইল। মুক্তিযোদ্ধারা সুরমা নদীর উত্তর ও দক্ষিণ তীরে অস্থায়ী প্রতিরক্ষা অবস্থান নেন। ২৬-২৭ নভেম্বর ভোরে পাকিস্তানি সেনাবাহিনীর দল তাদের মূল প্রতিরক্ষা অবস্থান থেকে এসে আকস্মিকভাবে মুক্তিযোদ্ধাদের আক্রমণ করে। পাকিস্তানি সেনারা মুক্তিযোদ্ধাদের সামনের দুটি কোম্পানিকে প্রায় ঘেরাও করে ফেলে। তাদের অতর্কিত আক্রমণে মুক্তিযোদ্ধাদের অগ্রবর্তী দল নাজুক অবস্থায় পড়ে যায়।

এমন অবস্থায় বিচলিত না হয়ে গোলাম মোস্তফাসহ মুক্তিযোদ্ধারা সাহসিকতার সঙ্গে পাকিস্তানি সেনাদের আক্রমণ প্রতিহত করতে থাকেন। এ রকম যুদ্ধে পাল্টা আক্রমণ ছাড়া আর কোনো রাস্তা খোলা থাকে না। গোলাম মোস্তফা ও তার সহযোদ্ধারা বীরত্বের সঙ্গে তাই করতে থাকেন। ভয়াবহ রক্তক্ষয়ী যুদ্ধ চলতে থাকে। প্রচণ্ড লড়াইয়ে মুক্তিবাহিনীর আলফা কোম্পানির অধিনায়ক মাহবুবুর রহমানসহ (বীর উত্তম) বেশ কয়েকজন শহীদ হন এবং আহত হন অনেক মুক্তিযোদ্ধা। গোলাম মোস্তফা নিজেও পাকিস্তানি সেনাদের গুলিতে আহত হন। পরে মুক্তিযোদ্ধাদের অপর দল ওয়াকার হাসানের (বীর প্রতীক) নেতৃত্বে পাকিস্তানি সেনাদের ওপর পাল্টা ঝটিকা আক্রমণ চালায়। তাদের আক্রমণে পাকিস্তানি সেনাদের অনেক ক্ষয়ক্ষতি হয়। তখন পাকিস্তানি সেনারা পশ্চাদপসরণ করে। আহত হন মোস্তফাসহ আরও কয়েকজন। পাকিস্তান সেনাবাহিনীর মেজর সারওয়ারসহ অসংখ্য সেনা নিহত হয়। মুক্তিযুদ্ধে কানাইঘাট যুদ্ধ অন্যতম এক যুদ্ধ। 

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৫-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জাহাঙ্গীর হোসেন

শহীদ **জাহাঙ্গীর হোসেন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
জাহাঙ্গীর হোসেনের জন্ম বরিশাল জেলার সদর উপজেলার চর কাউয়া ইউনিয়নের দিনারের পোল এলাকায়। তিনি অবিবাহিত ছিলেন। তার বাবার নাম আবদুল মজিদ মোল্লা এবং মায়ের নাম ফাতেমা বেগম।

## কর্মজীবন
জাহাঙ্গীর হোসেন চাকরি করতেন ইপিআরে (ইস্ট পাকিস্তান রাইফেলস)। ১৯৬৯ সালে তিনি ইপিআরে যোগ দিয়েছিলেন। ঢাকার পিলখানায় প্রশিক্ষণ নিয়ে ১৯৭০ সালের শেষে যোগ দেন চট্টগ্রাম ইপিআর সেক্টরের অধীন ১৪ উইংয়ে (বর্তমানে ব্যাটালিয়ন)। এই উইংয়ের একটি কোম্পানি সাজেক এলাকায়, একটি ট্যানডং, একটি রামগড়ে এবং একটি উইং হেডকোয়ার্টারে ছিল। ১৯৭১ সালে নবীন সৈনিক হিসেবে কর্মরত ছিলেন রামগড়ে।

## মুক্তিযুদ্ধে ভূমিকা
১৯৭১ সালের ২৫ মার্চ মধ্য রাতেই রামগড়ে অবস্থানরত বাঙালি ইপিআর সদস্যরা চট্টগ্রাম থেকে ওয়্যারলেসে মেসেজ পেয়ে বিদ্রোহ করেন। ২৬ মার্চ সকালে তারা ঢাকা-চট্টগ্রাম মহাসড়কের সীতাকুন্ড ও ভাটিয়ারির মাঝামাঝি স্থান কুমিরায় অবস্থান নেন। সেখানে ২৬-২৮ মার্চ যুদ্ধ সংঘটিত হয়। চট্টগ্রামের জিরো পয়েন্ট থেকে কুমিরার দূরত্ব ২০ কিলোমিটার। মুক্তিযুদ্ধের শুরুতে পাকিস্তান সেনাবাহিনীকে প্রাথমিক প্রতিরোধে কুমিরা স্থানটি বেশ গুরুত্বপূর্ণ ছিল। সেখানে তিন দিন ধরে যুদ্ধ হয়। চট্টগ্রামে অবস্থানরত রফিকুল ইসলাম (বীর উত্তম) ২৬ মার্চ সকালে জানতে পারেন, পাকিস্তান সেনাবাহিনীর বিরাট একটি দল কুমিল্লা সেনানিবাস থেকে চট্টগ্রামের দিকে অগ্রসর হচ্ছে। এই খবর পেয়ে তিনি রামগড়ে অবস্থানরত ইপিআরদের পাকিস্তানি সেনাবাহিনীকে প্রতিরোধ করতে বলেন। তার নির্দেশ পেয়ে ইপিআর সদস্যরা দ্রুত ঢাকা-চট্টগ্রাম সড়কের শুভপুর সেতু অভিমুখে রওনা হন। কিছুদূর যাওয়ার পর ইপিআর সদস্যরা জানতে পারেন, পাকিস্তানি সেনারা শুভপুর সেতু অতিক্রম করে চলে গেছে। তখন তারা দ্রুত কুমিরায় পৌঁছে প্রতিরক্ষা অবস্থান নেন। সন্ধ্যার দিকে সেখানে পাকিস্তানি সেনাবাহিনীর দল হাজির হয়। ঢাকা-চট্টগ্রাম সড়কের বিভিন্ন স্থানে ছিল ব্যারিকেড। পাকিস্তানি সেনারা ব্যারিকেড অপসারণ করে অগ্রসর হচ্ছিল।

সে জন্য তাদের শুভপুর সেতু অতিক্রম করার পরও কুমিরায় পৌঁছতে যথেষ্ট সময় লেগে যায়। কুমিরাতেও ছিল ব্যারিকেড। সন্ধ্যার দিকে কুমিরার ব্যারিকেডের কাছে এসে পাকিস্তানি সেনাবাহিনীর গাড়িবহর থেমে যায়। পাকিস্তানি সেনারা ব্যারিকেড অপসারণে ব্যস্ত। ওই সুযোগে ইপিআরের মুক্তিযোদ্ধারা পাকিস্তানি সেনাবাহিনীর ওপর আক্রমণ চালান। আকস্মিক আক্রমণে অনেক পাকিস্তানি সেনা হতাহত হয়ে মাটিতে লুটিয়ে পড়ে। সে দিন প্রায় দুই ঘণ্টা যুদ্ধ হয়। এরপর পাকিস্তানি সেনারা পিছু হটে যায়। পরদিন সেখানে আবার যুদ্ধ শুরু হয়। সারা দিন থেমে থেমে যুদ্ধ চলতে থাকে। মুক্তিযোদ্ধাদের গোলাবারুদ জোগান ক্রমশ কমে যায়। তার পরও তারা শক্তভাবে তাদের অবস্থান ধরে রাখে। ২৮ মার্চ পাকিস্তানি সেনাবাহিনী মুক্তিযোদ্ধাদের ওপর ত্রিমুখী আক্রমণ চালায়। সড়ক ছেড়ে তারা ডান-বাম দিক দিয়ে এবং নৌবাহিনীর সাহায্যে সাগর থেকে গোলাবর্ষণ শুরু করে।

এতে মুক্তিযোদ্ধাদের অবস্থা নাজুক হয়ে পড়ে। পাকিস্তানি সেনাবাহিনীর প্রচণ্ড আক্রমণে মুক্তিযোদ্ধাদের ব্যাপক ক্ষয়ক্ষতি হয়। জাহাঙ্গীর হোসেনসহ ১৪ মুক্তিযোদ্ধা শহীদ এবং অনেকে আহত হন। কুমিরার যুদ্ধে জাহাঙ্গীর হোসেন যথেষ্ট সাহস ও বীরত্ব প্রদর্শন করেন। 

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
অন্তঃকঙ্কাল

**অন্তঃকঙ্কাল** (গ্রীক ἔνδον থেকে, éndon = "অভ্যন্তর" বা "অভ্যন্তরীণ" + σκελετός, স্কেলেস = "কঙ্কাল") হল প্রাণীদেহের অভ্যন্তরীণ গঠন সহায়ক কাঠামো, যা অস্তি কলা দ্বারা গঠিত।

থাম্ব|অন্তঃকঙ্কাল
## বিবরণ
একটি অন্তঃকঙ্কাল শরীরের ভেতরে অবস্থিত একটি কঙ্কাল। অন্তঃকঙ্কাল ত্বক বা দেহের গভীর কলাগুলির মধ্যে বিকশিত হয়। মেরুদণ্ড অন্তঃকঙ্কাল মূলত দুই ধরনের কলা (হাড় এবং কটিরেজ) দ্বারা গঠিত হয়।

## তথ্যসূত্র
 

বিষয়শ্রেণী:প্রাণি শারীরস্থান
বিষয়শ্রেণী:জৈব বলবিজ্ঞান
বিষয়শ্রেণী:কঙ্কালতন্ত্র
বিষয়শ্রেণী:প্রাণিবিজ্ঞান
২০১৮-১৯ ভারত ক্রিকেট দলের অস্ট্রেলিয়া সফর

ভারত ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা নভেম্বর ২০১৮ থেকে জানুয়ারি ২০১৯-এ অনুষ্ঠিত হয়।
## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## প্রস্তুতিমূলক খেলা
### তিনদিনের ম্যাচ: ক্রিকেট অস্ট্রেলিয়া একাদশ বনাম ভারত

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
http://www.espncricinfo.com/ci/engine/series/1145097.html?view=records

বিষয়শ্রেণী:২০১৮-এ অস্ট্রেলীয় ক্রিকেট
বিষয়শ্রেণী:২০১৮-এ ভারতীয় ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:ভারত ক্রিকেট দলের অস্ট্রেলিয়া সফর
গাজী আবদুস সালাম ভূঁইয়া

**গাজী আবদুস সালাম ভূঁইয়া** যিনি**এ এস ভূঁইয়া** নামেও পরিচিত (জন্ম:অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
গাজী আবদুস সালাম ভূঁইয়ার জন্ম ময়মনসিংহ জেলার নান্দাইল উপজেলার নান্দাইল গ্রামে। তার বাবার নাম শাহনেওয়াজ ভূঁইয়া এবং মায়ের নাম হালিমা খাতুন। তার স্ত্রীর নাম মেহেরুন নেছা। তাঁদের এক ছেলে, দুই মেয়ে। 

## কর্মজীবন
পাকিস্তান নৌবাহিনীতে চাকরি করতেন গাজী আবদুস সালাম ভূঁইয়া। ১৯৭১ সালে কর্মরত ছিলেন পশ্চিম পাকিস্তানে। মার্চ মাসে সেখান থেকে বাংলাদেশে ব্যাপক হারে সৈন্য ও অস্ত্রশস্ত্র পাঠাতে দেখে তার মনে সন্দেহ দানা বাঁধে। তিনি ঢাকায় আসার সুযোগ খুঁজতে থাকেন এবং ২৫ মার্চ কৌশলে সেখান থেকে বিমানে ঢাকায় আসেন। সেই রাতেই পাকিস্তানি সেনারা হত্যাযজ্ঞ শুরু করে। দুই-তিন দিন পর তিনি বিক্রমপুর-নারায়ণগঞ্জ জেলা-নরসিংদী জেলা-কিশোরগঞ্জ জেলা হয়ে নিজ এলাকায় যান। জুন মাসে ভারতে গিয়ে মুক্তিযুদ্ধে যোগ দেন। প্রথমে ভারতে কিছুদিন প্রশিক্ষক হিসেবে কাজ করেন। পরে যুদ্ধ করেন ১১ নম্বর সেক্টরে। তিনি একটি কোম্পানির কমান্ডার ছিলেন। কামালপুর-বকশিগঞ্জ-শ্রীবরদীসহ আরও কয়েক স্থানে সাহসের সঙ্গে যুদ্ধ করেন। ১৫ নভেম্বর কামালপুর যুদ্ধে ১১ নম্বর সেক্টরের আহত অধিনায়ককে যুদ্ধক্ষেত্র থেকে নিরাপদ স্থানে নেওয়ার ক্ষেত্রে তিনি গুরুত্বপূর্ণ ভূমিকা পালন করেন।

## মুক্তিযুদ্ধে ভূমিকা
১৯৭১ সালের ৭ ডিসেম্বর ভারত সীমান্ত-সংলগ্ন জেলা শেরপুর জেলায় মুক্তিযুদ্ধকালে পাকিস্তান সেনাবাহিনীর শক্ত এক ঘাঁটিতে আক্রমণ করেন মুক্তিযোদ্ধারা। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে পাকিস্তানিদের কামালপুর সীমান্তঘাঁটি দখল করে বাঁধভাঙা জোয়ারের মতো আসতে থাকে ঢাকার দিকে। তখন সামনে ছিল অনেক প্রতিবন্ধকতা। তাই মুক্তিযোদ্ধারা কামালপুর থেকে দুটি কলামে বিভক্ত হয়ে এগোতে থাকে। এক দল শ্রীবরদী থেকে ঝগড়ার চরের কাঁচা রাস্তা ধরে সংক্ষিপ্ত পথে অগ্রসর হয়। অপর দল শ্রীবরদী-শেরপুরের পাকা সড়ক ধরে। এই দলে সহযোদ্ধাদের নিয়ে ছিলেন গাজী আবদুস সালাম ভূঁইয়া।
পাকিস্তানিদের সীমান্তঘাঁটি কামালপুর দখল করে মুক্তিযোদ্ধারা দ্রুত এগিয়ে যেতে থাকলেন। তারা কয়েকটি দলে বিভক্ত ছিলেন। একটি দলের নেতৃত্বে গাজী আবদুস সালাম ভূঁইয়া। তাঁদের সঙ্গে ছিলেন মিত্রবাহিনীর সেনারাও। তাঁদের পরবর্তী লক্ষ্য ছিলো শেরপুর। কিন্তু শেরপুরের উপকণ্ঠে তারা পৌঁছামাত্র পাকিস্তানি সেনারা পশ্চাদপসরণ শুরু করল। তারা ধাওয়া করে আক্রমণ চালালেন পাকিস্তান সেনাবাহিনীর পশ্চাদপসরণরত বহরের ওপর। তুমুল যুদ্ধ শুরু হয়ে যায়। কিন্তু অল্পক্ষণ পরেই পাকিস্তানি সেনারা রণেভঙ্গ দিল।

গাজী আবদুস সালাম ভূঁইয়া সহযোদ্ধাদের নিয়ে দ্রুতই শেরপুরের উপকণ্ঠে পৌঁছেন। তারা আক্রমণের প্রস্তুতি নিতে থাকেন। কিন্তু আক্রমণ শুরু করার আগেই পাকিস্তানি সেনারা শেরপুর থেকে পশ্চাদপসরণ করতে থাকে। আবদুস সালাম ও তার সহযোদ্ধাদের নিয়ে পশ্চাদপসরণরত পাকিস্তানি সেনাদের ওপর আক্রমণ চালান। তখন তুমুল যুদ্ধ শুরু হয়। মুক্তিযোদ্ধাদের প্রবল আক্রমণে পাকিস্তানি সেনারা কিছুক্ষণ পর রণেভঙ্গ দিয়ে পালিয়ে যায়। পালিয়ে যাওয়ার সময় দুই-তিনজন পাকিস্তানি সেনা মুক্তিযোদ্ধাদের হাতে নিহত হয়। 

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গিয়াস উদ্দিন

**গিয়াস উদ্দিন** (জন্ম: অজানা- মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
গিয়াস উদ্দিনের জন্ম কুমিল্লা জেলার আদর্শ সদর উপজেলার চান্দপুর গ্রামে। তার বাবার নাম বাদশা মিয়া এবং মায়ের নাম চান্দ বানু। তার স্ত্রীর নাম সাবিহা বেগম। তাদের তিন ছেলে ও দুই মেয়ে।

## কর্মজীবন
গিয়াস উদ্দিন চাকরি করতেন পাকিস্তান সেনাবাহিনীর ১৯ সিগন্যাল কোরে। ১৯৭১ সালে কর্মরত ছিলেন ঢাকা সেনানিবাসে। তিনি কমান্ডো বাহিনীর প্রশিক্ষণপ্রাপ্ত ও প্যারাট্রুপার ছিলেন। মুক্তিযুদ্ধ শুরু হলে ঢাকা সেনানিবাস থেকে কৌশলে পালিয়ে নিজ এলাকায় গিয়ে ঝাঁপিয়ে পড়েন যুদ্ধে। ২ নম্বর সেক্টরের আওতাধীন হোমনা, দাউদকান্দি ও গজারিয়া থানায় যুদ্ধ করেন। ৯ নভেম্বর দাউদকান্দির পঞ্চবটীতে পাকিস্তান সেনাবাহিনীর সঙ্গে সম্মুখযুদ্ধে তিনি আহত হন। তার বাঁ পায়ে গুলি লাগে।

## মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে ২ নম্বর সেক্টরের ঢাকা অঞ্চলের গেরিলা মুক্তিযোদ্ধাদের চলাচলের পথ কুমিল্লা জেলার উত্তর-পশ্চিমে হোমনা। ক্র্যাক প্লাটুনের মুক্তিযোদ্ধারা এই থানার ওপর দিয়ে ঢাকায় আসতেন। সে জন্য পাকিস্তান সেনাবাহিনী ওই এলাকায় নিয়মিত টহল দিত। এর ফলে জুন মাস থেকে ওই এলাকা দিয়ে মুক্তিযোদ্ধাদের চলাচল বিঘ্নিত হতে থাকে। তখন গিয়াস উদ্দিনের নেতৃত্বে মুক্তিযোদ্ধাদের একটি দলের অবস্থান ছিল হোমনায়। সেক্টর সদর দপ্তর থেকে তার কাছে নির্দেশ আসে ওই এলাকা দিয়ে মুক্তিযোদ্ধাদের চলাচল নিরাপদ করতে। এরপর তিনি হোমনা থানায় আক্রমণের একটি পরিকল্পনা গ্রহণ করেন। হোমনা থানায় মোতায়েন ছিল কয়েকজন পাকিস্তানি সেনা। তাদের সহযোগিতা করত থানার পুলিশ। থানার চারদিকে বাংকার এবং প্রতি বাংকারে ছিল এলএমজি। এ ছাড়া দাউদকান্দি থেকেও লঞ্চযোগে পাকিস্তানি সেনারা আসত। তবে তারা টহল দিয়ে চলে যেত।

তথ্যানুসন্ধানের পর গিয়াস উদ্দিন সহযোদ্ধাদের নিয়ে ১ এপ্রিল মধ্যরাতে সেখানে আকস্মিক আক্রমণ পরিচালনা করেন। তারা ছিলেন অল্প কয়েকজন মুক্তিযোদ্ধা। তবে বেশির ভাগই সাহসী ও দুর্ধর্ষ। অস্ত্রশস্ত্রও ছিল উন্নতমানের। আক্রমণের শুরুতেই পাকিস্তানি সেনা ও পুলিশ বিপর্যস্ত হয়ে পড়ে। এলএমজি দিয়ে গুলি করে বাধা দেওয়ার চেষ্টা করেও তারা পুরোপুরি ব্যর্থ হয়। থানায় অবস্থানরত সব পাকিস্তানি সেনা ও পুলিশ যুদ্ধে নিহত হয়। সেদিন গিয়াস উদ্দিন ও তার কয়েক সহযোদ্ধা অসাধারণ বীরত্ব প্রদর্শন করেন। বিশেষত তার রণনৈপুণ্য ও শৌর্যের ফলেই পাকিস্তানিদের প্রতিরোধ ভেঙে পড়ে এবং তারা সবাই নিহত হয়। পরে ৬ জুলাই গিয়াস উদ্দিন জয়পুর গ্রামে পাকিস্তান সেনাবাহিনীর একটি দলের ওপর আকস্মিক আক্রমণ চালান। দাউদকান্দি থানার অন্তর্গত মাসিমপুর বাজারের আধা মাইল পশ্চিমে জয়পুর। গুপ্তচর মারফত সেদিন সকালে তিনি খবর পান পাকিস্তানি সেনারা দুটি লঞ্চযোগে ওই এলাকায় আসছে। খবর পেয়েই সহযোদ্ধাদের নিয়ে গোমতীর শাখা নদীর পাড়ে তিনি ফাঁদ পাতেন। সকাল ১০টায় লঞ্চ দুটি ওই শাখা নদীতে আসে। তখন গিয়াস উদ্দিন ও অন্যরা একযোগে আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পাল্টা আক্রমণ চালিয়েও তারা মুক্তিযোদ্ধাদের ক্ষতি করতে ব্যর্থ হয়। এরপর সেনারা লঞ্চ নিয়ে পালিয়ে যায়। পরে মুক্তিযোদ্ধারা খোঁজ নিয়ে জানতে পারেন তাদের আক্রমণে ২০-২২ জন পাকিস্তানি সেনা হতাহত হয়েছে।

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

বিষয়শ্রেণী:বীর প্রতীক
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
জাভেদ বার্কি

**জাভেদ বার্কি** (; জন্ম: ৮ মে, ১৯৩৮) তৎকালীন ব্রিটিশ ভারতের ইউনাইটেড প্রভিন্সের মিরাটে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৬০ থেকে ১৯৬৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর ক্রিকেটে রাওয়ালপিন্ডি দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।

## শৈশবকাল
রাওয়ালপিন্ডির সেন্ট মেরি একাডেমী থেকে প্রাথমিক শিক্ষা লাভ করেন। এরপর অক্সফোর্ড বিশ্ববিদ্যালয়ে পড়াশোনা করেছেন। বিশ্ববিদ্যালয়ে থাকাকালীন ১৯৫৮ থেকে ১৯৬০ সাল পর্যন্ত অক্সফোর্ড বিশ্ববিদ্যালয় ক্রিকেট ক্লাবের পক্ষে ক্রিকেট খেলেছেন।

জেনারেল ওয়াজেদ আলী খান বার্কি’র সন্তান তিনি। জেনারেল বার্কির শ্যালিকা শওকত খানম (বার্কি) পাকিস্তানের বর্তমান প্রধানমন্ত্রী ও বিখ্যাত ক্রিকেট তারকা ইমরান খানের মাতা ছিলেন। বার্কির আরেক চাচাতো ভাই মজিদ খান পাকিস্তান ক্রিকেট দলের অধিনায়ক ছিলেন।

সমগ্র খেলোয়াড়ী জীবনে ২৫ টেস্টে অংশগ্রহণ করার সুযোগ পেয়েছেন জাভেদ বার্কি।

## অবসর
ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্ব পালন করেছেন জাভেদ বার্কি। ক্রিকেট খেলা থেকে অবসর গ্রহণের পর পাকিস্তান সিভিল সার্ভিসে যোগদান করেন। পরবর্তীতে বাণিজ্য মন্ত্রণালয় এবং পানি ও জ্বালানী মন্ত্রণালয়ের সচিবের দায়িত্ব পালন করেন। এরপর পাকিস্তান অটোমোবাইল কর্পোরেশনের (পাকো) সিইও’র দায়িত্বে থাকাকালে পাকিস্তানের স্থানীয় পর্যায়ে প্রথম সংযোজিত গাড়ী নির্মাণ প্রতিষ্ঠান পাক সুজুকি মোটর কোম্পানি গঠনে নেতৃত্ব দেন।

## বিতর্ক
জেনারেল পারভেজ মুশাররফের স্বৈরশাসনকালে পাকিস্তানের সেনাবাহিনীর গাড়ী ব্যবহারের বিষয়ে প্রশ্ন তুলেন। ফলশ্রুতিতে ১৯ ডিসেম্বর, ২০০২ তারিখে ইসলামাবাদের বাসভবন থেকে তাকে গ্রেফতার করে করাচির কারাগারে নিক্ষেপ করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের টেস্ট ক্রিকেট অধিনায়ক
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:পশতু ব্যক্তি
বিষয়শ্রেণী:বার্কি পরিবার
বিষয়শ্রেণী:লাহোর এ-এর ক্রিকেটার
বিষয়শ্রেণী:লাহোর গ্রীনসের ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:ক্রিকেট ম্যাচ রেফারি
বিষয়শ্রেণী:পাকিস্তান ক্রিকেট বোর্ডের প্রেসিডেন্ট ও চেয়ারম্যান
বিষয়শ্রেণী:আইচিসন কলেজের প্রাক্তন শিক্ষার্থী
বিষয়শ্রেণী:পাকিস্তান ঈগলেটসের ক্রিকেটার
বিষয়শ্রেণী:পাকিস্তানি বন্দী ও আটক
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
ইব্ব বিশ্ববিদ্যালয়

**ইব্ব বিশ্ববিদ্যালয়**, (*আরবি*=جامعة إب) ইব্বের সরকারী বিশ্ববিদ্যালয় হিসেবে ১৯৯৬ সালে প্রতিষ্ঠিত হয়েছিল। নাসের আল আউলাকি কর্তৃক এটি প্রতিষ্ঠিত হয়েছিল। 
## অনুষদ সমূহ
নিম্নের ১১ টি অনুষদ নিয়ে বিশ্ববিদ্যালয় গঠিত।
* মেডিসিন এবং স্বাস্থ্য বিজ্ঞান অনুষদ
* দন্তচিকিৎসা অনুষদ
* প্রকৌশল এবং স্থাপত্য অনুষদ
* বিজ্ঞান অনুষদ
* কৃষি এবং ভেটেরিনারি মেডিসিন অনুষদ
* প্রশাসনিক বিজ্ঞান অনুষদ
* শিক্ষা অনুষদ
* শিক্ষা অনুষদ - আল-নাদিরাহ
* শিল্পকলা অনুষদ
* আইন অনুষদ
* প্রজাতিগত অনুষদ - আল -সাদ্দাহ

কেন্দ্র:
* উন্নয়ন এবং গুণ বীমা বিষয়ক কেন্দ্র
* কম্পিউটার এবং তথ্য প্রযুক্তি বিষয়ক কেন্দ্র
* ভাষা এবং রূপান্তর বিষয়ক কেন্দ্র
* সাইকোলজিক্যাল এবং এডুকেশনাল কাউন্সেলিং বিষয়ক কেন্দ্র
* প্রকৌশল পরামর্শ কেন্দ্র
* শিক্ষা বিষয়ক প্রশিক্ষণ কেন্দ্র
* পরিবেশ এবং রাসায়নিক নিরাপত্তা বিষয়ক কেন্দ্র
* গবেষণা এবং শিক্ষা বিষয়ক কেন্দ্র

## তথ্যসূত্র

বিষয়শ্রেণী:ইয়েমেনের বিশ্ববিদ্যালয়
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৬-এ প্রতিষ্ঠিত বিশ্ববিদ্যালয় ও কলেজ
আল গায়দাহ বিমানবন্দর

**আল গায়দাহ বিমানবন্দর**  ইয়েমেনের আল গায়দাহর নিকটে অবস্থিত একটি বিমানবন্দর।

## ইতিহাস
২০১৭ সালের ডিসেম্বরে, সৌদি আরব, ইয়েমনে সৌদি আরব-নেতৃত্বাধীন হস্তক্ষেপের অংশ হিসেবে আল-গায়দাহ আন্তর্জাতিক বিমানবন্দরে সেনা মোতায়েন করে। কয়েক মাস বিক্ষোভের পর, সৌদি বাহিনী ২০১৮ সালের জুলাই মাসে বিমানবন্দরের নিয়ন্ত্রণ ইয়েমেনী কর্মকর্তাদের নিকট পুনরায় ফিরিয়ে দেয়।

## বিমান সংস্থাগুলি এবং গন্তব্য
বর্তমানে সব ফ্লাইট স্থগিত আছে।

## তথ্যসূত্র

বিষয়শ্রেণী:ইয়েমেনের বিমানবন্দর
বিষয়শ্রেণী:আল মাহরাহ প্রদেশ
অর্নিথোপোডা

**অর্নিথোপড** বলতে অর্নিথিস্কিয়ান ডাইনোসরদের একটি গোষ্ঠীকে বোঝায়, যারা প্রথমে জুরাসিক যুগে ক্ষুদ্র দ্বিপদী নিরামিষভোজী প্রজাতি হিসেবে বিবর্তিত হয়। এর পর প্রজাতির সংখ্যায় ও দেহের আয়তনে ক্রমশ বাড়তে বাড়তে এরা ক্রিটেশিয়াসের শেষ ভাগে অন্যতম সফলতম ডাইনোসর গোষ্ঠী হিসেবে আত্মপ্রকাশ করে। প্রধানত অধুনা উত্তর আমেরিকা ভূখণ্ডে এদের প্রাধান্য ছিল বলে মনে করা হয়। বিবর্তনের ধারায় এদের স্বাতন্ত্র্য ছিল চিবানোর উপযোগী অতি-অভিযোজিত মুখ, যা উড্ডয়নে অক্ষম অন্যান্য ডাইনোসরদের থেকে ছিল অনেক বেশি কার্যকর এবং নিপুণতায় আধুনিক গরুর সমকক্ষ। অন্ত্য ক্রিটেশিয়াসের হ্যাড্রোসরদেরকে সবচেয়ে অভিযোজিত অর্নিথোপড মনে করা হয়। সমস্ত ভূভাগেই এদের সন্ধান পাওয়া গেলেও দক্ষিণের মহাদেশগুলিতে এরা ছিল অপেক্ষাকৃত বিরল।

## তথ্যসূত্র


বিষয়শ্রেণী:ডাইনোসর
স্বপ্না পাব্বি

**স্বপ্না পাব্বি** একজন ব্রিটিশ অভিনেত্রী এবং মডেল যিনি ভারতীয় টেলিভিশন ধারাবাহিক *[[২৪(ভারতীয় টেলিভিশন ধারাবাহিক)|২৪]]* এবং *[[খামোশিয়া]]* চলচ্চিত্র এর জন্য পরিচিত।

## অভিনয় জীবন
২২ বছর বয়সে বারমিংহামের আস্টন ইউনিভার্সিটিতে অধ্যয়নকালে পাব্বি ট্রিন্নি এবং সুসান্নাহ এর জন্য নির্বাচিত হন।

২৪ এ কিরান রাঠড এবং ঘার আজা পারদেশিতে রুদ্রাণীর চরিত্রে স্বপ্না পাব্বিকে দেখা যায়। এছাড়ারও বিভিন্ন বিজ্ঞানপনে পাব্বিকে চরিত্রায়ন করতে দেখা যায়। বর্তমানে তিনি বরুণ সবটি এর বিপরীতে শুজিত সিরচার এর পরিচালনায় *সাতরা কোঁ সাদি হে* () নামক চলচ্চিত্রের কাজে ব্যস্ত আছেন। এছাড়াও ২০১৫ সালে মুক্তিপ্রাপ্ত খামোশিয়া চলচ্চিত্রে আলি ফাযাল এবং গুরমিত চৌধুরীর বিপরীতে স্বপ্না পাব্বিকে দেখা যায়।

## বিজ্ঞাপন
পাব্বি বিভিন্ন বিজ্ঞাপনে কাজ করেছেন। গ্যালাক্সি চকলেট এ অর্জুন রামপালের সাথে, পেপসি এর বিজ্ঞাপনে বিরাট কোহলি, ফেয়ার এন্ড লাভলিতে ইয়ামি গৌতম এর সাথে কাজ করতে দেখা যায়।

## চলচ্চিত্র

## টেলিভিশন অনুষ্ঠান

## চিত্রশালা

চিত্র:Sapna Pabbi at the GQ Fashion Nights.jpg |জি.কিউ. ফ্যাশন নাইটে স্বপ্না পাব্বি

চিত্র:Sapna Pabbi grace 60th Filmfare pre-awards party.jpg |৬০ ফিল্ম ফেয়ার প্রি-এওয়ার্ড
চিত্র:Sapna Pabbi graces the launch of Marks & Spencer’s 2018 collection (03).jpg|২০১৮ তে স্বপ্না পাব্বি



## তথ্যসূত্র

## বহিঃসংযোগ
* 
* 

বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:লন্ডনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৯২-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৮০-এর দশকে জন্ম
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ নারী মডেল
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:পাঞ্জাবি বংশোদ্ভূত ব্রিটিশ ব্যক্তি
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
বিষয়শ্রেণী:লন্ডনের মডেল
বিষয়শ্রেণী:হিন্দি টেলিভিশন অভিনেত্রী
ক্রিস নেভিন

**ক্রিস্টোফার জন নেভিন** (; জন্ম: ৩ আগস্ট, ১৯৭৫) ডুনেডিনে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০ থেকে ২০০৩ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপহার দিয়েছেন **ক্রিস নেভিন**।

## ঘরোয়া ক্রিকেট
রাজ্যদলে তিনি তার পুরো খেলোয়াড়ী জীবন অতিবাহিত করেন। ওয়েলিংটন ফায়ারবার্ডসের সদস্যরূপে উইকেট-রক্ষক ও ব্যাটসম্যান হিসেবে খেলতেন। একদিনে খেলায় সচরাচর ব্যাটিং উদ্বোধনে মাঠে নামতেন। সংক্ষিপ্তকালের জন্য হ্যাম্পশায়ার ক্রিকেট বোর্ড দলের পক্ষে ন্যাটওয়েস্ট ট্রফি প্রতিযোগিতায় খেলেছেন। এরপর লিপহুক এন্ড রিপস্লি ক্রিকেট ক্লাবের পক্ষে ক্লাব ক্রিকেটে চারটে মৌসুম অতিবাহিত করেন ক্রিস নেভিন।

## আন্তর্জাতিক ক্রিকেট
সমগ্র খেলোয়াড়ী জীবনে ৩৭টি একদিনের আন্তর্জাতিকে অংশগ্রহণের সুযোগ পেয়েছিলেন ক্রিস নেভিন। ১ মার্চ, ২০০০ তারিখে একদিনের আন্তর্জাতিকে অভিষেক ঘটে তার। তবে, নিউজিল্যান্ডের পক্ষে কোন টেস্টে অংশ নেয়ার সৌভাগ্য হয়নি তার।

১৮ ফেব্রুয়ারি, ২০০৭ তারিখে অকল্যান্ডের ইডেন পার্কে সফরকারী অস্ট্রেলিয়ার বিপক্ষে ওডিআই সিরিজের ৬ষ্ঠ খেলায় দূর্দান্ত ক্রীড়াশৈলী প্রদর্শন করেন তিনি। একটি ক্যাচ নেয়ার পাশাপাশি ৯টি চারের মার সহযোগে ৯৪ বলে ৭৪ রান করে দলকে ৭ উইকেটের জয়ে গুরুত্বপূর্ণ ভূমিকা পালন করেন। ঐ খেলায় তিনি ম্যান অব দ্য ম্যাচের পুরস্কার লাভ করেছিলেন।

## ওডিআইয়ে ম্যান অব দ্য ম্যাচ

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েলিংটনের ক্রিকেটার
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডীয় উইকেট-রক্ষক
বিষয়শ্রেণী:হ্যাম্পশায়ার ক্রিকেট বোর্ডের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:উইকেট-রক্ষক
ব্যানফ, অ্যালবার্টা

**ব্যানফ** () হলো কানাডার অ্যালবার্টা প্রদেশের ব্যানফ জাতীয় উদ্যানের মধ্যে অবস্থিত একটি শহর। এটি ট্রান্স-কানাডা মহাসড়ক বরাবর অ্যালবার্টার রকি পর্বতের মধ্যে অবস্থিত। ব্যানফ শহরটি ক্যালগারি থেকে আনুমানিক ১২৬ কিমি (৭৮ মাইল) পশ্চিমে এবং লেইক লুইস থেকে ৫৮ কিমি (৩৬ মাইল) পূর্বে অবস্থিত। লেইক লুইস এর পর ব্যানফ শহরটি সমুদ্রপৃষ্ঠ হতে ১৪০০ মিটার (৪৬০০ ফুট) থেকে ১৬৩০ মিটার (৫৩৫০ ফুট) উচ্চতায় অবস্থিত অ্যালবার্টার দ্বিতীয় উচ্চভূমিবিশিষ্ট একটি অঞ্চল।

## ব্যুৎপত্তি

## ইতিহাস

## প্রশাসনিক কার্যক্রম

## পরিবেশ ও প্রকৃতি

## পর্যটন এবং আকর্ষনীয় বিষয়সমূহ
## জলবায়ু

## সংস্কৃতি

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র
এমএক্স লিনাক্স

**এমএক্স লিনাক্স** () ডেবিয়ান স্টেবল ব্রাঞ্চ ভিত্তিক ও এন্টিক্স লিনাক্সের মূল উপাদানের সাথে এমএক্স সম্প্রদায়ের নিজস্ব কিছু সফটওয়্যার ব্যবহার করা একটি হালকা গ্নু লিনাক্স ডিস্ট্রিবিউশন। এন্টিক্স ও পূর্বের এমইপিআইএস সম্প্রদায়সমূহের মধ্যে একটি সমবায় উদ্যোগের ফল হিশেবে ডিস্ট্রিবিউশনটি উন্নয়ন করা হয়, যার মূল উদ্দেশ্য ছিলো দুটো ডিস্ট্রিবিউশনেরই সেরা হাতিয়ার ও মেধার সমন্বয় করা। এমএক্স লিনাক্স এক্সএফসিই ডেস্কটপ পরিবেশ ব্যবহার করে, তবে কেডিই প্লাজমা ও অন্যান্য পরিবেশ যুক্ত করা যায়, অথবা "স্পিন-অফ" হিশেবে তাদের আইএসও ইমেজ রয়েছে।

## ইতিহাস
এমইপআইএসের ভবিষ্যৎ পরিণতির কথা ভাবতে গিয়ে প্রথম এমএক্স লিনাক্সের কথা আসে। পরবর্তীতে এন্টিক্সের উন্নয়নকারীরা তাদের সাথে যোগ দেয়, এবং তারা লাইভ-ইউএসবি/ডিভিডি প্রযুক্তি ও আইএসও বিল্ড ব্যবস্থাও যুক্ত করে এ পরিকল্পনায়। ডিস্ট্রওয়াচে তালিকাভুক্ত হতে গিয়ে তারা এন্টিক্সেরই একটি সংস্করণ হিশেবে নিজেদের তালিকাভুক্ত করে। তবে ২ নভেম্বর ২০১৬ সালে প্রথম পাবলিক বেটা এমএক্স-১৬ প্রকাশ হলে তারা নিজেদের আলাদা ডিস্ট্রিবিউশন হিশেবে পরিচয় দেয়া শুরু করে।

এমএক্স-১৪ ধারাটি ডেবিয়ান স্টেবল "উইজি"-র উপর ভিত্তি করে উন্নয় করা হয়। এ সংস্করণে প্রথম ব্যবহার করা হয়েছিলো এক্সএফসিই ৪.১০। তবে ১৪.৪ সংস্করণ মুক্তি পেলে তারা এক্সএফসিই ৪.১২ সংস্করণে স্থানান্তরিত হয়। এমএক্স-১৪ সংস্করণগুলো এমনভাবে ডিজাইন করা হয়েছিলো যাতে তারা একটি কমপ্যাক্ট ডিস্কে জায়গা করে নিতে পারে এবং এজন্য সংযুক্ত অ্যাপলিকেশনের সংখ্যাও কমানো হয়। এ ধারাটির সাথেই এমএক্স টুলের জন্ম হয়, কিছু সাধারণ জটিল ও অস্পষ্ট কাজকে ব্যবহারকারীর কাছে সহজ করাই এ হাতিয়ারগুলোর কাজ।

এমএক্স-১৫ ডেবিয়ান স্টেবল "জেসি"-তে স্থানান্তরিত হয়। এ সংস্করণটি সিস্টেমডি-শিম ব্যবহার শুরু করে, যার মানে সিস্টেমডি ইন্সটল থাকলেও পূর্বনির্ধারিত ইনিট ব্যবস্থা হচ্ছে সিসভিইনিট।  আয়তনের সীমাবদ্ধতা এ সংস্করণে কাটিয়ে উঠা হয়। এমএক্স টুলের আকারও বাড়ানো হয়।

এমএক্স-১৯ এ ডেবিয়ান ১০ "বাস্টার"-এ এর ভীত স্থানান্তর করা হয়। আর পূর্বনির্ধারিত ডেস্কটপ হিশেবে আসে এক্সএফসিই ৪.১৪। নতুন হাতিয়ার, শিল্পকর্ম, নথি ও প্রযুক্তিক সুবিধা এ সংস্করণের অন্যতম বৈশিষ্ট।

## সংস্করণসমূহ

## বৈশিষ্ট্য
এমএক্স লিনাক্সের কিছু প্রাথমিক হাতিয়ার, যেমন ইউএফইআই কম্পিউটারের জন্য ইন্সটলার, লিনাক্স কার্নেল ও মূল এন্টিক্স প্রোগ্রাম পরিবর্তনের জন্য গুই-ভিত্তিক পদ্ধতি ইত্যাদি। কিন্তু এমএক্স হাতিয়ার নামে ব্যবহারকারীকে গুরুত্ব দেয়া কিছু হাতিয়ারের একটি স্যুটের জন্য এমএক্স নিজের আলাদা জায়গা করে নিয়েছে। অধিকাংশ হাতিয়ারই শুধুমাত্র এমএক্সকে মাথায় রেখে তৈরী করা হয়েছে, যখন কিছু এন্টিক্সের অ্যাপলিকেশন বা তাদের থেকে ফোর্ক করা, আর কিছু বাইরে থেকে এসেছে।

উদাহরণস্বরূপ, **এমএক্স স্ন্যাপশট** নামে গুই টুলটির কথাই ধরা যাক। এ হাতিয়ারটির কাজ হচ্ছে একটি লাইভ ইন্সটলেশনকে একটি আইএসও ফাইলে পরিণত করা। সমস্ত সেটিংস এক রেখে এ ক্লোনকৃত ইমেজটি ডিস্ক বা ইউএসবি ডিভাইস থেকে বুট করা যায়। যার ফলে একটি ইন্সটলেশন একইরকম রেখে একইরকম ব্যবহারের জন্য বিভিন্ন কম্পিউটারে বণ্টন করা সহজ হয়।

## তথ্যসূত্র

## বহিঃসংযোগ
* 
* 

বিষয়শ্রেণী:২০১৪-এর সফটওয়্যার
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:২০১৪-এ কম্পিউটার সম্পর্কিত প্রবর্তন
হিজরি ১ম শতাব্দীর মুসলমান পণ্ডিতদের তালিকা

এই নিবন্ধটিতে হিজরি ১ম শতাব্দীর আলিম বা ইসলামী শাস্ত্রের তাত্ত্বিক ও পণ্ডিতদের তালিকা তৈরি করা হয়েছে। হিজরি ১ শতাব্দীতে (৬২২-৭১৯ ঈসায়ী) মক্কা ও মদিনা ছিল জ্ঞান ও জ্ঞানীর কেন্দ্রবিন্দু। হিজরি ১ম শতাব্দীর আলিমদের মধ্যে সাহাবা এবং তাদের ছাত্র তাবেঈ, দুই প্রজন্ম বিদ্যমান ছিল।

## তালিকা

### সাহাবা
সাহাবিদের মধ্যে আলিম বা ধর্মতত্ত্ববিদের সংখ্যা অসংখ্য। এখানে কয়েকজনের নাম উল্লেখ করা হল।

* আবু বকর
* উমর ইবনুল খাত্তাব
* উসমান ইবন আফ্‌ফান
* আলি ইবন আবি তালিব
* তালহা ইবনে উবাইদিল্লাহ
* যুবাইর ইবনুল আওয়াম
* আবদুর রহমান ইবনে আউফ
* সাদ ইবনে আবি ওয়াক্কাস
* সাঈদ ইবনে যায়িদ
* আবু উবাইদা ইবনুল জাররাহ
* আয়িশা
* আবু হুরাইরাহ
* আবদুল্লাহ ইবনে আব্বাস
* আবদুল্লাহ ইবনে উমর
* আবদুল্লাহ ইবনে মাসউদ
* উবাই ইবনে কাব

### তাবেঈ
হিজরি ১ম শতাব্দীতে মৃত্যু বরণকারী কয়েকজন তাবিঈর নাম উল্লেখ করা হল

* আব্দুল্লাহ ইবনে খাব্বাব ইবনুল আরাত
* কা'ব আল আহবার
* উয়াইস আল কারণী
* আলকামাহ ইবনে কায়স
* আব্দুল্লাহ ইবনে সুওয়াব আবী মুসলিম আল খাওলানী
* মাসরুক
* উবাইদ ইবনে উমাইর
* ইবনে কুতাইবাহ
* মুস'আব ইবনে যুবাইর
* আবু সালামাহ ইবনে আব্দুর রহমান
* শুরায়হ আল কাযী
* মুহাম্মাদ ইবনুল হানাফিয়্যা
* আবু ইদ্রিস আল খাওলানী
* সাঈদ ইবনে ফায়রুজ
*সাঈদ ইবনুল মুসায়্যিব
* সাঈদ ইবনে যুবাইর
* আলি ইবনুল হুসাইন ইবনে আলি যাইনুল আবিদীন
* ইব্রাহিম আন-নাখাঈ
* আব্দুল্লাহ ইবনে মুহায়রিজ
* মদিনার প্রখ্যাত সাত ফুকাহা

## আরও দেখুন
* আলিম
## তথ্যসূত্র

বিষয়শ্রেণী:৭ম শতাব্দীতে ইসলাম
বিষয়শ্রেণী:৭ম শতাব্দীর ইসলাম ধর্মীয় নেতা
বিষয়শ্রেণী:৮ম শতাব্দীতে ইসলাম
বিষয়শ্রেণী:৮ম শতাব্দীর ইসলাম ধর্মীয় নেতা
বিষয়শ্রেণী:ইসলামের মুসলিম পণ্ডিত
বিষয়শ্রেণী:৭ম শতাব্দীর ইসলামের মুসলিম পণ্ডিত
কড়াই

থাম্ব|মাটির ঢাকনাসহ কড়াই
**কড়াই** একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। এছাড়া ভাজি, নাস্তা, কড়া বা ডুবো তেলে ভাজার জন্য ব্যবহার হয়। বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়।
ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে।

## ধরন
বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে।

## ব্যবহার
কড়াই রান্নার গুরুত্বপূর্ণ সরঞ্জাম হিসাবে ব্যবহার হয়। এশিয়ার অনেক দেশে এর বহুল ব্যবহার দেখা যায়। খাবার ডুবো তেলে ভাজার জন্য কড়াই প্রয়োজন। পুরি, সিঙ্গারা, লুচি, সমুচা, মাছ ভাজা, নানা প্রকারের বড়া-চপ মুচমুচে ও মজাদার করে ভাজতে কড়াই দরকার।

## আরও দেখুন
* কড়াই গোস্ত
## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় খাবার তৈরির পাত্র
বিষয়শ্রেণী:বাংলাদেশী খাবার তৈরির পাত্র
বিন কাসিম শহর

**বিন কাশিম শহর** (উর্দু: بن قاسم ٹاؤن) আরব শহর এবং সিন্ধু নদীর উপকূল বরাবর করাচীর দক্ষিণ-পূর্ব অংশে অবস্থিত একটি শহর। উপকূলে অবস্থিত শহরটি আরবের সাধারণ অধিপতি মোহাম্মদ বিন কাসিমের নামানুসারে কাসিম নামকরণ করা হয়, যিনি ৮ষ্ঠ শতাব্দীতে সিন্ধুর বড় অংশ জয় করেছিলেন। বিন কাশিম সীমান্ত উত্তরে গাদপ শহর, পূর্বে সিন্ধু জেলা ও সিন্ধু নদী, দক্ষিণে আরব সাগর এবং পশ্চিমে মালির নদী এবং ল্যান্ডি, মালির এবং কোরাঙ্গী ক্যান্টনমেন্ট শহর নিয়ে অবস্থিত। ১৯৯৮ সালের আদমশুমারি অনুসারে শহরটিতে প্রায় ৩১৫,০০০ জন জনসংখ্যা ছিল, যার মধ্যে ৯৭% মুসলমান এবং এর মধ্যে বেশ কয়েকটি সংখ্যাগরিষ্ঠ জাতি আছে। বেলুচ, কাশ্মীরি, সেরাকিস, পাকহতুন, মুহাজির, পাঞ্জাবি, মেমনস, বোহরা এবং ইসমাইলিসে বসবাসরত অন্যান্য জাতিগত গোষ্ঠীগুলো এর মধ্যে অন্তর্ভুক্ত।

## ইতিহাস
যুক্তরাষ্ট্রীয় সরকার ২০০০ সালে স্থানীয় সরকার সংস্কার প্রথা চালু করে, যা পূর্ববর্তী তৃতীয় স্তর (প্রশাসনিক বিভাগ) বাদ দিয়ে চতুর্থ স্তরকে (জেলাগুলিকে) তৃতীয় স্তর হিসেবে উত্থাপিত করে। পূর্ব করাচি বিভাগের বিলুপ্তি এবং পাঁচটি জেলায় একত্রিত হওয়ার মাধ্যমে একটি নতুন করাচী শহর-জেলা গঠন করে, যার মধ্যে বিন কাশিম শহরেই ১৮টি স্বায়ত্তশাসিত সংবিধিবদ্ধ শহর রয়েছে।

## বাণিজ্য ও শিল্প
বিন কাসিম বন্দরটি ১৯৭০-এর দশকে করাচীর বন্দর থেকে চাপ মুক্ত করার জন্য নির্মিত হয়েছিল এবং আজ পাকিস্তানের দ্বিতীয় বৃহত্তম বন্দর হিসেবে পরিচিত। বন্দরটি একটি বৃহৎ শিল্প এলাকা দ্বারা ঘিরে রয়েছে যার মধ্যে গুলশান-ই-হাদেদ, পাকিস্তান মেশিন টুল ফ্যাক্টরি (পিএমটিএফ) এবং জুলফিকারবাদ তেল টার্মিনালের পাশাপাশি ল্যান্ডি টাউন এর নিকটবর্তী শিল্প এস্টেটে পাকিস্তান স্টিল মিলস কমপ্লেক্স রয়েছে। ইব্রাহিম হায়দারি ও রেহরির দুটি আশেপাশের মাছ ধরার শিল্পে মনোনিবেশ করা হয়েছে, যা নিকটবর্তী কোরাঙ্গী মাছের হাওর দ্বারা পরিপূরক।

## কাসিম বন্দর

**মুহম্মদ বিন কাসিম বন্দর**টি **পোর্ট কাশিম** নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে।

বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা।

## আরও দেখুন
* করাচী
* সিন্ধু
* কাসিম বন্দর
* সিন্ধু নদ
* আরব সাগর

বিষয়শ্রেণী:মালির জেলা
বিষয়শ্রেণী:করাচির শহর
গ্লেন সাল্জবার্গার

**গ্লেন পল সাল্জবার্গার** (; জন্ম: ১৪ মার্চ, ১৯৭৩) কাপোঙ্গা এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। তিনি নিউজিল্যান্ড ক্রিকেট দলের অন্যতম সদস্য ছিলেন। ২০০০সালে সংক্ষিপ্ত সময়ের জন্যে তিনি নিউজিল্যান্ড দলের সদস্যরূপে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের প্রতিনিধিত্বও করেছেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফস্পিন বোলিংয়ে পারদর্শিতা দেখিয়েছেন গ্লেন সাল্জবার্গার।

## ঘরোয়া ক্রিকেট
১৯৯৬ থেকে ২০০৫ সাল পর্যন্ত প্রথম-শ্রেণীর নিউজিল্যান্ডীয় ঘরোয়া ক্রিকেটে সেন্ট্রাল ডিস্ট্রিক্টসের পক্ষে খেলেছেন গ্লেন সাল্জবার্গার। তন্মধ্যে ২০০১-০২, ২০০৩-০৪ ও ২০০৪-০৫ মৌসুমে দলের অধিনায়কের দায়িত্বে ছিলেন তিনি। ১৯৯৯-২০০০ মৌসুমে ওয়েলিংটনের বিপক্ষে ব্যক্তিগত সর্বোচ্চ ১৫৯ রান তুলতে পেরেছিলেন। এছাড়াও বল হাতে নিয়ে ২০০৩-০৪ মৌসুমে ক্যান্টারবারির বিপক্ষে ব্যক্তিগত সেরা বোলিং পরিসংখ্যান গড়েছিলেন ৬/৫৪।

## আন্তর্জাতিক ক্রিকেট
২০০০ সালে নিউজিল্যান্ডের পক্ষে তিনটিমাত্র একদিনের আন্তর্জাতিকে অংশগ্রহণের সুযোগ হয় গ্লেন সাল্জবার্গারের। ২০০০ সালে কেনিয়ায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় স্টিফেন ফ্লেমিংয়ের নেতৃত্বাধীন নিউজিল্যান্ড দলের অন্যতম সদস্যরূপে অংশগ্রহণ করেন। ঐ প্রতিযোগিতায় তার দল চ্যাম্পিয়নশীপের শিরোপা লাভ করেছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
লুসি তৃপ্তি গোমেজ

**লুসি তৃপ্তি গোমেজ** একজন বাংলাদেশী মঞ্চ এবং চলচ্চিত্র অভিনেত্রী। উত্তরের সুর (২০১২) ছবিতে তার ভূমিকার জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রীর পুরস্কার পান।

## প্রাথমিক এবং কর্মজীবনের পটভূমি
১৯৯৫ সালে ট্রান্স থিয়েটার সেন্টারে সাথে জড়িত হয়ে মঞ্চ নাটক শুরু করেন। তিনি জাহাঙ্গীরনগর বিশ্ববিদ্যালয়ের নাটক ও নাটকীয় বিষয়ে মাস্টার্স সম্পন্ন করেন। পরে ২০০০ সাল থেকে থিয়েটার ট্রুপ নাট্য কেন্দ্রের সাথে কাজ করছেন।

## নাটক
* আরোজ চরিতামৃত
* বিচ্ছু
* মৃত মানুষের ছায়া
* ডালিম কুমার
* মায়ের মুখ
* দ্যা সাভান্ত অফ টু মাস্টার্স

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:বাংলাদেশী খ্রিস্টান‎
নভেম্বর ২০১৮

**নভেম্বর ২০১৮**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ৩ নভেম্বর ২০১৮ ([[শনিবার]])
* সফরকারী জিম্বাবুয়ে ও স্বাগতিক বাংলাদেশের মধ্যকার ২ টেস্ট সিরিজের ১ম টেস্টের ভেন্যু হওয়ার মধ্য দিয়ে বাংলাদেশের অষ্টম এবং বিশ্বের ১১৬তম টেস্ট ভেন্যু হিসেবে সিলেট আন্তর্জাতিক ক্রিকেট স্টেডিয়ামের অভিষেক ঘটে।

## মৃত্যু

## তথ্যসূত্র

বিষয়শ্রেণী:নভেম্বর
বিষয়শ্রেণী:২০১৮
তোসকানা

**তোসকানা** (, ) মধ্য ইতালির একটি প্রশাসনিক অঞ্চল। এর আয়তন প্রায় ২৩,০০০ বর্গ কিলোমিটার (৮,৯০০ বর্গ মাইল) এবং এ অঞ্চলে প্রায় ৩৮ লক্ষ বাসিন্দা রয়েছে (২০১৩ সালের তথ্য অনুযায়ী)। ফ্লোরেন্স এর আঞ্চলিক রাজধানী।

## ব্যুৎপত্তি

## ইতিহাস

## প্রাক-আধুনিক যুগ

## প্রশাসনিক কার্যক্রম

## পরিবেশ ও প্রকৃতি

File:Sunflowers in bloom - Maremma Toscana - Italy - 25 June 2005.jpg|মারেমায় অবস্থিত সূর্যমুখী ফুলের মাঠ
File:Tuscany landscape west of Siena.jpg|সিয়েনার নিকটে টাস্কানের ভূদৃশ্য
File:Flickr - lo.tangelini - En vigilia.jpg|ভ্যাল ডিওরসিয়ায় পাহাড়ি ভূদৃশ্য
File:Campagna empolese.jpg|টাস্কানিতে অবস্থিত অাঙ্গুর-খেত
File:Tuscany (34445300666).jpg|স্যান জিমিনানোর উপত্যকা


## শিক্ষাব্যাবস্থা

## জলবায়ু

## সংস্কৃতি

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র

বিষয়শ্রেণী:ইতালির প্রশাসনিক অঞ্চল